《仰天坪》
明代·王思任

仙人闻说好楼居，此地梯天尺几余。
小看人间波浪里，不知是几是游鱼。
冷到心灰始沉闲，当眉一下莫生悭。
凡胎热软多淫地，始信修行要雪山。

作者简介：（1576—1646）明浙江山阴人，字季重，号遂东。万历二十三年进士。知兴平、当涂、青浦三县，累迁袁州推官。后为九江佥事，罢归。居官通脱自放，不事名检，遇达官大吏，疏放绝倒，不能自禁。鲁王监国时，任礼部侍郎。清兵入绍兴后，居孤竹庵中，绝食死。工画，仿米家数点、云林一抹。好以诙谐为文，仿大明律制《奕律》，另有《律陶》、《避园拟存》、《谑庵文饭小品》等。